Hepatitis E	
BNO10: B17.2	
1. Kórokozó:	Hepatitis E vírus	
2. Teendők a beteggel	
2.1. Jelentés:	Bejelentésre kötelezett a megerősített eset.  	
	2.1.1. Esetek osztályozása	
	Gyanús eset	---	
	Valószínűsíthető eset	---	
	Megerősített eset	Teljesül a klinikai és a laboratóriumi feltétel.	
	2.1.2. Feltételek	
	Klinikai kritérium	Általános tünetek (fáradtság, hasi fájdalom, étvágytalanság, időszakos émelygés, hányás), láz, hőemelkedés és 
legalább egy az alábbi három tünet közül:
- sárgaság,
- sötét vizelet,
- magas szérum aminotranszferáz szint. 	
	Epidemiológiai kritérium	---	
	Laboratóriumi kritérium	- IgM osztályba tartozó anti-HEV ellenanyagok megerősített kimutatása a szérumból,
- HEV nukleinsav kimutatása a székletből vagy a szérumból.	
2.2. Elkülönítés:	A kontakt izoláció szabályai szerint.	
2.3. Mikrobiológiai vizsgálat:	2.3.1. Klinikai mikrobiológiai diagnosztikai vizsgálat:	---	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A betegtől alvadásgátló nélkül vett vérmintát kell küldeni a járványügyi feladatok végzésére kijelölt területileg illetékes mikrobiológiai laboratóriumba.	
	2.3.3.Felszabadító vizsgálat:	Nem szükséges.	
2.4. Fertőtlenítés:	Folyamatos és zárófertőtlenítés szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Szükséges.	
3.2. Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	A beteggel érintkezett személyeket 40 napra járványügyi megfigyelés alá kell helyezni.	
3.4. Postexpozíciós profilaxis:	---	
3.5. Fertőzőforrás-kutatás:	Kötelező.	
3.6. A terjesztő közeg felderítése:	Kötelező megbetegedések halmozódása vagy járvány esetén.